Julius Fredrik Gadd

Julius Fredrik Gadd (11. huhtikuuta 1829 Helsinki – 5. lokakuuta 1881 Helsinki) oli suomalainen juristi, virkamies ja  valtiopäivämies. 

Julius Fredrik Gaddin vanhemmat olivat kauppaneuvos Fredrik Adrian Gadd ja Sofia Juliana Weurlander. Gadd tuli ylioppilaaksi 1846 ja suoritti tuomarintutkinnon 1851, varatuomarin arvon hän sai 1855. Gadd oli Turun hovioikeuden ylimääräinen notaari vuodesta 1851 ja senaatin oikeusosaston ylimääräinen kopisti vuodesta 1855. Oikeusraatimies Helsingissä Gaddista tuli 1857 ja oikeuspormestari 1878. Hän oli porvarissäädyssä Helsingin edustaja valtiopäivillä 1877–1878.  

Kenraaliluutnantti Otto Viktorinus Gadd ja vara-amiraali Georg Ludvig Gadd olivat Julius Fredrik Gaddin veljiä.

Lähteet

Suomalaiset juristit
Suomen suuriruhtinaskunnan virkamiehet
Suomen suuriruhtinaskunnan porvarissäädyn valtiopäivämiehet
Vuonna 1829 syntyneet
Vuonna 1881 kuolleet